Document ID: 31985L0490

*****
ΤΕΤΑΡΤΗ ΟΔΗΓΙΑ ΤΗΣ ΕΠΙΤΡΟΠΗΣ
της 11ης Οκτωβρίου 1985
για την προσέγγιση των νομοθεσιών των κρατών μελών σχετικά με τις μεθόδους ανάλυσης που είναι αναγκαίες για τον έλεγχο της σύστασης των καλλυντικών προϊόντων
(85/490/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 85/391/ΕΟΚ (2), και ιδίως το άρθρο 8 παράγραφος 1,
Εκτιμώντας:
ότι η οδηγία 76/768/ΕΟΚ προβλέπει επίσημους ελέγχους των καλλυντικών προϊόντων οι οποίοι αποβλέπουν στην εξακρίβωση της τήρησης των προϋποθέσεων που προβλέπονται από τις κοινοτικές διατάξεις σχετικά με τη σύσταση των καλλυντικών προϊόντων·
ότι πρέπει να καθοριστούν, το ταχύτερο δυνατό, όλες οι αναγκαίες μέθοδοι ανάλυσης και ότι έχουν ήδη πραγματοποιηθεί τρία στάδια για την επίτευξη του σκοπού αυτού με τη θέσπιση ορισμένων μεθόδων στις οδηγίες της Επιτροπής 80/1335/ΕΟΚ (3), 82/434/ΕΟΚ (4) και 83/514/ΕΟΚ (5)· ότι ο καθορισμός των μεθόδων ποιοτικού και ποσοτικού προσδιορισμού του 1-(4-αμινοβενζοϊκού) ποσοτικού προσδιορισμού της χλωροβουτανόλης, ποιοτικού και ποσοτικού προσδιορισμού της κινίνης, ποιοτικού και ποσοτικού προσδιορισμού των ανόργανων θειωδών και όξινων θειωδών, ποιοτικού και ποσοτικού προσδιορισμού των χλωρικών αλάτων των αλκαλίων, ποιοτικού και ποσοτικού προσδιορισμού του ιωδικού νατρίου αποτελούν το τέταρτο στάδιο.
ότι τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο της οδηγίας 76/768/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα κράτη μέλη λαμβάνουν όλα τα αναγκαία μέτρα ώστε κατά τους επίσημους ελέγχους των καλλυντικών προϊόντων:
- ο ποιοτικός και ο ποσοτικός προσδιορισμός του 1-(4-αμινοβενζοϊκού) γλυκερινεστέρα,
- ο ποσοτικός προσδιορισμός της χλωροβουτανόλης,
- ο ποιοτικός και ο ποσοτικός προσδιορισμός της κινίνης,
- ο ποιοτικός και ο ποσοτικός προσδιορισμός των ανοργάνων θειωδών και όξινων θειωδών,
- ο ποιοτικός και ο ποσοτικός προσδιορισμός των χλωρικών αλάτων των αλκαλίων,
- ο ποιοτικός και ο ποσοτικός προσδιορισμός του ιωδικού νατρίου,
να πραγματοποιούνται σύμφωνα με τις μεθόδους που περιγράφονται στο παράρτημα.
Άρθρο 2
Τα κράτη μέλη θέτουν σε ισχύ τις νομοθετικές κανονιστικές ή διοικητικές διατάξεις που είναι αναγκαίες για να συμμορφωθούν με τις διατάξεις τις παρούσας οδηγίας, το αργότερο στις 31 Δεκεμβρίου 1986. Ενημερώνουν αμέσως την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 11 Οκτωβρίου 1985.

Labels: 1
15
16